Datum: 15.10.2018

**ZADEVA: *Odgovor/i na vprašanje/a v zvezi z javnim naročilom št.* JHL-27/18 - 1**

Spoštovani,

s strani gospodarskega/ih subjekta/ov smo dne 12.10.2018, prejeli vprašanje/a v zvezi z objavljeno razpisno dokumentacijo za javno naročilo. Objavljamo tudi popravek razpisne dokumentacije.

*V skladu s tč. 6.1 razpisne dokumentacije so sestavni del razpisne dokumentacije tudi vse morebitne spremembe, dopolnitve in popravki razpisne dokumentacije ter pojasnila in odgovori na vprašanja ponudnikov s strani naročnika.*

##### VPRAŠANJE 1: naročnik pod točko 3.2.3. zahteva kadrovske sposobnosti kot navedeno v RD. Ali je dopustno kadre podvajati kot npr.: strojnik in voznik C kategorije kot ena osebaali mora biti število zagotovljeno samostojno?

##### ODGOVOR 1: Izvajanje zimske službe se običajno izvaja ponoči od 22,00 do 7,00 ure zjutraj. V akcijo je vključeno do 19 strojev gradbene mehanizacije, katero upravlja (do) 19 strojnikov in voznikov.  Strojniki in vozniki morajo imeti ustrezne izpite in kvalifikacije. Strojnik ima lahko več kvalifikacij (izpit za traktor in  kvalifikacijo za gradbeno mehanizacijo). Izvajalec mora s tehnično in kadrovsko zasedbo zagotoviti, da pri izvajanju zimske službe lahko sodeluje 19 strojev gradbene mehanizacije naenkrat, ki jih lahko samostojno upravlja 19 oseb.

##### VPRAŠANJE 2: v kolikor ponudnik zagotovi število kadrov (strojnikov in voznikov) z uporabo zmogljivosti drugega subjekta:

##### ali je dolžan subjekt (katerega zmogljivosti uporablja) prijaviti kot podizvajalca ali zadostuje samo listina (npr. pogodba o poslovnem sodelovanju) s katero ponudnik dokaže, da ima za čas trajanja posla zagotovljen kader tega subjekta?

**ODGOVOR 2:** Ponudnik se glede zahtev glede kadrovske sposobnosti lahko sklicuje na zmogljivosti drugega subjekta, vendar morajo ti drugi subjekti pri izvedbi javnega naročila izvesti storitve, za katere so bile zahtevane te zmogljivosti. Ob upoštevanju navedenega in določb ZJN-3 mora subjekt, katerega zmogljivosti se uporablja v danem primeru, v ponudbi nastopati kot skupni partner ali kot podizvajalec.

***Naročnik je na spletni strani objavil popravljeno razpisno dokumentacijo, s popravki na strani:***

* ***11 (namesto 9*  oseb z izpitom za gradbeno mehanizacijo je pravilno 10 oseb …..),**
* ***30 (nova Priloga 7).***

***Odgovori in sprememba razpisne dokumentacije so objavljeni tudi na Portalu javnih naročil. Ponudniki naj pri pripravi ponudbe upoštevajo odgovore in spremembe naročnika.***

Lepo pozdravljeni!

JAVNI HOLDING Ljubljana, d.o.o.

Sektor za javna naročila